Europa: Beteja e Fundit

Europa: Beteja e Fundit (anglisht: Europa: The Last Battle) është një film suedez neo-nazist i vitit 2017 me dhjetë pjesë në gjuhën angleze i drejtuar, i shkruar dhe i prodhuar nga Tobias Brat,Troubles with Identity - The Philosophical Salon (written by Slavoj Žižek) një aktivist suedez i së djathtës ekstreme i lidhur me Lëvizjen e Rezistencës Nordike, një lëvizje neo-naziste evropiane. Ky dokumentar promovoi teori konspirative antisemitike, shumë prej tyre në lidhje me Luftën e Dytë Botërore si mohimi i Holokaustit, dhe është nxitur nëpër platforma të shumta të rrjeteve shoqërore, përkatësisht nacionalistët e bardhë dhe teoristët e tjerë konspirativë.

 Narrativa 
Filmi pretendon se Karl Marksi ishte pjesë e një plani shekullor të hebrenjve për të përhapur komunizmin dhe për të pushtuar botën dhe se hebrenjtë kontrollojnë paratë e botës dhe po komplotojnë për të dizenjuar rënien e racës së bardhë duke inkurajuar emigrimin dhe marrëdhëniet ndër'racore. Ai përfshin citate nga libri Roma dhe Jerusalemi i Marksit dhe i Moisi Hesit për të promovuar idenë se hebrenjtë qëndrojnë pas të këqijave të botës dhe tregon se Stalinin, meqë kishte gra hebreje, po e kontrollonin hebrenjtë.

Filmi gjithashtu angazhohet në revizionizmin historik për të thënë se hebrenjtë filluan Luftën e Parë dhe të Dytë Botërore si pjesë e një komploti për të krijuar Izraelin duke provokuar nazistët që të vepronin në vetëmbrojtje. Ai gjithashtu pretendon se hebrenjtë shkaktuan humbjen e Gjermanisë në Luftën e Parë Botërore dhe se Adolf Hitleri po luftonte kundër një komploti botëror hebre.

 Pritja 
Filmi u promovua nga supremacistët e racës së bardhë dhe teoristët konspirativë antisemitikë, gazeta konspirative britanike The Light, dhe teoristët e lëvizjes QAnon në Telegram. Ajo është ndarë edhe nëpër platforma si Instagrami, BitChute, Rumble, TikTok, dhe në grupbisedën e Telegramit të Disclose.tv, një mediumi gjerman dezinformues me një përcjellje prej mohuesve të Holokaustit dhe neo-nazistëve. Filmi është ndaluar prej ngarkimit në YouTube dhe Facebook, por lidhjet drejt filmit në faqe të tjera mund të postohen.

 Referime 

Kategoria:Filma 2017